wickkiey/tamil-wikipedia-chunked huggingface dataset:
# கர்ட் ஆல்டெர்

## வாழ்க்கை வரலாறு

ஆல்டர் சிலேசியாவின் கோனிக்ஷூட்டே (இன்றைய சோர்சோவ், மேல் சிலேசியா, போலந்து ) தொழில்துறை பகுதியில் பிறந்தார், அங்கு இவர் தனது ஆரம்ப பள்ளிப்படிப்பைப் பெற்றார். 1922 ஆம் ஆண்டில் கோனிக்ஷூட்டே போலந்தின் ஒரு பகுதியாக மாறியபோது ஆல்டர் அப்பகுதியை விட்டு வெளியேறினார். இவர் 1922 ஆம் ஆண்டு முதல் பெர்லின் பல்கலைக்கழகத்தில் வேதியியல் பயின்றார் , பின்னர் கீல் பல்கலைக்கழகத்தில் ஓட்டோ பால் ஹெர்மன் டீல்ஸ் மேற்பார்வையில் மேற்கொள்ளப்பட்ட ஆய்வுப்பணிக்காக 1926 ஆம் ஆண்டில் இவரது முனைவர் பட்டம் வழங்கப்பட்டது.  
1930 ஆம் ஆண்டில் ஆல்டர் கீல் பல்கலைக்கழகத்தில் வேதியியலுக்கான வாசகராக நியமிக்கப்பட்டார், மேலும் 1934 ஆம் ஆண்டில் விரிவுரையாளராக பதவி உயர்வு பெற்றார். 1936 இல் அவர் கீலை விட்டு வெளியேறி லீவர்குசனில் உள்ள ஐஜி ஃபார்பென் இண்டஸ்ட்ரியில் சேர, அங்கு இவர் செயற்கை இரப்பர் தொடர்பாகப் பணியாற்றினார். பின்னர் 1940 ஆம் ஆண்டில் கோலோன் பல்கலைக்கழகத்தில் பரிசோதனை வேதியியல் மற்றும் வேதியியல் தொழில்நுட்பப் பேராசிரியராகவும், அங்குள்ள வேதியியல் நிறுவனத்தின் இயக்குநராகவும் நியமிக்கப்பட்டார். இந்த நேரம் முழுவதும் மற்றும் ஐரோப்பாவில் அடிப்படை ஆராய்ச்சிக்கு பல தடைகள் இருந்தபோதிலும், இவர் கரிமச் சேர்மங்களின் தொகுப்பில் தனது குறிப்பிட்ட ஆர்வங்கள் பற்றிய ஆய்வுகளின் ஒரு முறையான திட்டத்தை தொடர்ந்தார். மொத்தத்தில் இவர் இந்தத் துறையில் 151 க்கும் மேற்பட்ட கட்டுரைகளை வெளியிட்டார்.  
1945 ஆம் ஆண்டில் இவர் எத்திலீன்டையமீன்டெ்டராஅசிட்டிக் அமிலத்தின் கண்டுபிடிப்பாளரான ஃபெர்டினாண்ட் மன்சுடன் நெருக்கமாக பணியாற்றினார். 1949 ஆம் ஆண்டில், அவர்கள் இணைந்து டையீன் தொகுப்பு மற்றும் சேர்க்கை வினைகள் குறித்த ஆய்வறிக்கை ஒன்றை வெளியிட்டனர்.  
ஆல்டர் மிகவும் பிரபலமான மற்றும் பல கெளரவப் பட்டங்களையும் மற்றும் இதர விருதுகளையும் பெற்றார். வேதியியலுக்கான 1950 ஆம் ஆண்டிற்கான நோபல் பரிசினைத் தனது ஆசிரியர் டீல்ஸ் உடன் பகிர்ந்து கொண்டார். இவர்கள் இணைந்து கண்டறிந்த வினையானது டையீல்ஸ்-ஆல்டர் வினை என்றழைக்கப்படுகிறது. இவரது நினைவாக நிலவில் உள்ள பள்ளம் லூனார் கிரேடர் ஆல்டர் என்று பெயரிடப்பட்டது. டைல்ஸ்-ஆல்டர் வினையின் மூலம் உருவாக்கப்பட்ட பூச்சிக்கொல்லியும் அறிவியலாளரின் பெயரால் ஆல்ட்ரின் என்றழைக்கப்பட்டது.  
ஆல்டர் 1958 ஆம் ஆண்டில் சூன் மாதத்தில் 55 வயதில் இறந்தார். இவரது மரணத்திற்கான காரணம் தெரியவில்லை. இருப்பினும் அவரது உடல் ஜெர்மனியின் கோல்னில் உள்ள அவரது குடியிருப்பில் இரண்டு வாரங்களுக்குப் பிறகு கண்டுபிடிக்கப்பட்டது. சடலத்தை கண்டெடுத்த அவரது மருமகள், அழுகிப்போன சதையின் துர்நாற்றம் தெருவில் இருந்து உணரும் அளவிற்கு வீசியதாகத் தெரிவித்தார். கெர்ட்ரூட் ஆல்டர் தனது கணவரைக் கடைசியாகப் பார்த்தபோது நம்பமுடியாத அளவிற்கு மன உளைச்சலுக்கு ஆளானதாகவும், *தனது ஆராய்ச்சிக் குறிப்புகளை எழுதும் போது "லெஸ் ஜார்டின்ஸ் டு சோவனிர்* " (தி மெமரி கார்டன்) என்ற சொற்றொடரை அடிக்கடி முணுமுணுத்ததாகவும் தெரிவித்தார்.
# கோ. கொ. அனந்தசுரேசு

**கோந்தி கொண்டையா அனந்தசுரேசு** (Gondi Kondaiah Ananthasuresh) இந்தியாவைச் சேர்ந்த ஓர் இயந்திரப் பொறியாளர் ஆவார். பெங்களுரிலுள்ள இந்திய அறிவியல் நிறுவனத்தில் இயந்திரப் பொறியியல் துறையில் பேராசிரியராக இவர் பணிபுரிகிறார். இடவியல் தேர்வுமுறை, இணக்கப் பொறிமுறை மற்றும் மீநுண்-மின்-இயந்திர திட்டங்கள் ஆகிய துறைகளில் இவர் செய்த பணிக்காக மிகவும் பிரபலமானார்.  
தற்போது இந்திய அறிவியல் கழகத்தில் இயந்திரப் பொறியியல் துறையின் தலைவராகப் பணியாற்றி வருகிறார். முன்னதாக இக்கழகத்தில் உயிரியல் அமைப்பு அறிவியல் மற்றும் பொறியியல் மையத்தின் தலைவராகவும் இருந்தார்.  
2010 ஆம் ஆண்டு பொறியியல் அறிவியல் துறைக்கான சாந்தி சுவரூப் பட்நாகர் விருது
அனந்தசுரேசுக்கு வழங்கப்பட்டது.
# கோ. கொ. அனந்தசுரேசு

## வாழ்க்கைக் குறிப்பு

அனந்தசுரேசு சென்னையிலுள்ள இந்திய அறிவியல் கழகத்தில் 1989 ஆம் ஆண்டு இயந்திரப் பொறியியலில் பட்டம் பெற்றார். அமெரிக்காவின் டோலிதோ பல்கலைக்கழகத்தில் 1991 ஆம் ஆண்டு முதுநிலை அறிவியலில் பட்டம் பெற்றார். தொடர்ந்து மிச்சிகன் பல்கலைக்கழகத்தில் 1994 ஆம் ஆண்டு இயந்திரப் பொறியியலில் முனைவர் பட்டம் பெற்றார். இந்தியாவுக்குச் செல்வதற்கு முன்பு அவர் 1996 முதல் 2004 வரை பென்சில்வேனியா பல்கலைக்கழகத்தில் ஆசிரியராக இருந்தார். மாசாச்சூசெட்சு தொழில்நுட்பக் கழகத்தில் முனைவர் பட்டமேற்படிப்பு ஆய்வறிஞராகவும் அனந்தசுரேசு இருந்தார். இந்தியாவிற்கு திரும்புவதற்கு முன்பாக 1996 ஆம் ஆண்டு முதல் 2004 ஆம் ஆண்டுவரை பென்சில்வேனியா பல்கலைக்கழகத்தில் பேராசிரியராகப் பணியாற்றினார்.  
தற்போது அனந்தசுரேசு பெங்களுருவில் அமைந்திருக்கும் இந்திய அறிவியல் நிறுவனத்தில் பல்துறை மற்றும் பல்லளவிலான சாதன வடிவமைப்பு ஆய்வகத்தின் தலைவராக உள்ளார். இதுவரை 18 முனைவர் பட்ட மாணவர்களுக்கும் 30 முதுகலை மாணவர்களுக்கும் வழிகாட்டுதலை வழங்கியுள்ளார்.
# மெதிலீன் தொகுதி

கரிம வேதியியலில், **மெத்திலீன் தொகுதி** (Methylene group) என்பது ஒரு கார்பன் அணுவுடன் பிணைக்கப்பட்ட இரண்டு ஹைட்ரஜன் அணுக்களைக் கொண்டுள்ள ஒரு மூலக்கூறின் எந்தவொரு பகுதியாகும். இது மூலக்கூறின் எஞ்சிய பகுதியுடன் இரண்டு ஒற்றை பிணைப்புகளால் இணைக்கப்பட்டுள்ளது. இத்தொகுதியானது CH <sub>2</sub> &#x3C; என குறிப்பிடப்படலாம். இங்கு ' &#x3C; ' என்பது இரண்டு பிணைப்புகளைக் குறிக்கிறது. இது வேறு விதமாக −CH <sub>2</sub> - எனவும் குறிப்பிடப்படுகிறது.  
கார்பன் அணுவானது மீதமுள்ள மூலக்கூறுடன் இரட்டைப் பிணைப்பினால் பிணைக்கப்பட்டிருக்கும். இது வழக்கத்திற்கு மாறானதாக இருக்கிறது. இது CH <sub>2</sub> = மெத்திலிடின் குழு என அழைக்கப்படுகிறது. முன்னதாக இரண்டு மாற்றியங்களுக்குமே மெதிலீன் என்ற பெயர் பயன்படுத்தப்பட்டது. "மெதிலீன் பாலம்" என்ற பெயர் ஒற்றை-பிணைக்கப்பட்ட ஐசோமருக்குப் பயன்படுத்தப்படலாம், இது மெதிலிடீனை அழுத்தமாக விலக்குகிறது. இந்த வேறுபாடானது மிக முக்கியமானது, ஏனெனில் இரட்டைப் பிணைப்பு இரண்டு ஒற்றைப் பிணைப்புகளிலிருந்து வேதியியல் ரீதியாக வேறுபட்டது.  
மெத்திலீன் குழுவை CH <sub>2</sub> தனி உறுப்பிலிருந்து வேறுபடுத்தப்பட வேண்டும். இது மெத்திலிடின் அல்லது கார்பீன் எனப்படும் ஒரு மூலக்கூறு ஆகும். இது முன்பு மெத்திலீன் என்றும் அழைக்கப்பட்டது.
# மெதிலீன் தொகுதி

## செயலுறுத்தப்பட்ட மெத்திலீன்

1,3-டைகார்போனைல் சேர்மத்தில் உள்ள மத்திய கார்பன் ஒரு **செயலுறுத்தப்பட்ட மெத்திலீன்** குழுவாக அறியப்படுகிறது. ஏனெனில், கட்டமைப்பின் காரணமாக, கார்பன் குறிப்பாக அமிலத்தன்மை உடையதாகவும் ஒரு மெத்திலீன் குழுவை உருவாக்குவதற்கு எளிதில் புரோட்டான் நீக்கம் செய்ய ஏதுவவாக உள்ளதாலும் இருக்கலாம்.
# காவேரிப்பாக்கம் ஏரி

**காவேரிப்பாக்கம் ஏரி** என்பது இந்திய ஒன்றியம், தமிழ்நாட்டின், இராணிப்பேட்டை மாவட்டம் நெமிலி வட்டத்தில் இருக்கும் ஒரு ஏரி ஆகும்.  
காவேரிப்பாக்கம் ஏரியானது பல நூற்றாண்டுகள் பழமை வாய்ந்தது. தமிழ்நாட்டின் இரண்டாவது பெரிய ஏரி ஆகும். இது 3968 ஏக்கர் பரப்பளவுவும், 1,474 மில்லியன் கன அடி கொள்ளளவும் கொண்டது. இது பல்லவ மன்னன் மூன்றாம் நந்திவர்மனால் வெட்டபட்டது. இந்த ஏரியின் உயரம் 30.65 அடி, கரையின் அகலம் 11 அடி (3.5 மீட்டர்), கரையின் நீளம் 8.35 கிலோ மீட்டர் ஆகும். ஏரிக் கரையின் பலத்துக்காக ஏரியின் உள்கரையில் மிகப் பெரிய பாறைகள் ஒன்றன் மீது ஒன்றாக அடுக்கபட்டுள்ளன. இந்த ஏரியில் 10 மதகுகளும், இரண்டு நீர் வழிந்தோடிகளும் உள்ளன.  
இந்த ஏரி பாலாற்றில் இருந்து அமைக்கபட்ட வாய்கால் வழியாக நீரைப் பெறுகிறது. இந்த ஏரியில் இருந்து 14 கிராமங்களின் 6278 ஏக்கர் நிலம் பாசன வசதி பெறுகின்றது. இந்த ஏரியின் உபரி நீரானது கொசஸ்தலை ஆற்றின் நீராதாரமாக உள்ளது.
# இராவ் ரெமலா

**இராவ் ரெமலா** (*Rao Remala*) இந்தியாவைச் சேர்ந்த ஒரு மென்பொருள் உருவாக்குநர் ஆவார், தற்போது இவர் ஏஞ்சல் என்ற நிறுவனத்தின் பெயரில் முதலீட்டாளராகவும் கொடையாளியாகவும் இயங்குகிறார். மைக்ரோசாப்ட் விண்டோசு மென்பொருளின் முதல் பதிப்பு முன்னணி மென்பொருள் உருவாக்குநர்களில் இராவ் ரெமலாவும் ஒருவர் ஆவார். வாரங்கல் தேசிய அறிவியல் நிறுவனத்தில் மின் பொறியியல் பாடத்தில் இளநிலைப் பட்டம் பெற்றுள்ளார். மைக்ரோசாப்ட் நிறுவனத்தில் சேருவதற்கு முன்பு இவர் எச்.சி.எல் நிறுவனத்தில் பணி புரிந்தார்.
# இராவ் ரெமலா

## வாழ்க்கைக் குறிப்பு

இராவ் ரெமலா இந்தியாவின் ஆந்திரப் பிரதேசத்திலுள்ள கிருட்டிணா மாவட்டத்தின் நாகயலங்கா மண்டலம், டி. கொத்தபாலம் கிராமத்தில் ஒரு விவசாயக் குடும்பத்தில் பிறந்தார். வாரங்கல் தேசிய அறிவியல் நிறுவபனத்தில் மின் பொறியியலில் இளங்கலைப் பட்டமும், கான்பூர் இந்திய அறிவியல் நிறுவனத்தில் முதுநிலைப் பட்டமும் பெற்றுள்ளார்.
# சீதாமௌ இராச்சியம்

**சீதாமௌ இராச்சியம்** (**Sitamau State**) பிரித்தானிய இந்தியாவின் கீழ் இருந்த சுதேச சமஸ்தானங்களில் ஒன்றாகும். இதன் தலைநகரம் சீதாமௌ நகரம் ஆகும். இது தற்கால இந்தியாவின் மத்தியப் பிரதேச மாநிலத்தில் உள்ள மண்டசௌர் மாவட்டத்தில் இருந்தது. சீதாமௌ இராச்சியத்தை 1701-ஆம் ஆண்டில் நிறுவியவர் இராஜா கேசவதாஸ் ஆவார். 350 சதுர கிலோ மீட்டர் பரப்பளவில் இருந்த சீதாமௌ இராச்சியத்தின் சராசரி ஆண்டு வருவாய் ரூபாய் 1,30,000 ஆகும். முகலாயர்]]களுக்கு ஜிஸ்யா வரியை செலுத்தாத காரணத்தால் ரத்லம் இராச்சியத்தை முகலாயப் பேரரசில் இணைத்தனர். 1705-இல் கேசவதாஸ் ரத்லம் இராச்சியத்தை சீதாமௌ இராச்சியத்துடன் இணைத்து கொண்டார். இந்திய விடுதலைக்குப் பின்னர் 1948-ஆம் ஆண்டில் அரசியல் இணைப்பு ஒப்பந்தப்படி சீதாமௌ இராச்சியம் இந்தியாவுடன் இணைக்கப்பட்டது.
# சீதாமௌ இராச்சியம்

## ஆட்சியாளர்கள்

சீதாமௌ இராச்சியத்தின் ஆட்சியாளர்கள் இராஜபுத்திரர்களான ரத்தன் சிங் ரத்தோரின் வழித்தோன்றல்கள் ஆவார்.
# சீதாமௌ இராச்சியம்

## ஆட்சியாளர்கள்

### மன்னர்கள்

- &emsp;&emsp;1701 – 1748 கேசவ தாஸ்
- &emsp;&emsp;1748 – 1752 கஜ் சிங்
- &emsp;&emsp;1752 – 1802 பதே சிங்
- &emsp;&emsp;1802 – 1867 முதலாம் ராஜராம் சிங் (இறப்பு: 1867)
- &emsp;&emsp;1867 – 28 மே 1885 பவானி சிங் (பிறப்பு. 1836 – இறப்பு 1885)
- 8 டிசம்பர் 1885 – 1899 பகதூர் சிங்
- &emsp;&emsp;1899 – 9 மே 1900 சார்துல் சிங்
- 11 மே 1900 – 15 ஆகஸ்டு 1947 இரண்டாம் இராஜாராம் சிங் (பிறப்பு:. 1880 – இறப்பு. 1967) (11 டிசம்பர் 1911 முதல் இரண்டாம் இராஜராம் சிங்)
# சீதாமௌ இராச்சியம்

## இதனையும் காண்க

- இந்திய மன்னராட்சி அரசுகளின் பட்டியல்
- சுதேச சமஸ்தானம்
# ஷாபுரா இராச்சியம்

**ஷாபுரா இராச்சியம்** (Shahpura State or **Princely State of Shahpura)**பிரித்தானிய இந்தியா ஆட்சியின் கீழ் இராஜபுதனம் முகமையில், தற்போதைய பில்வாரா மாவட்டப் பகுதிகளை ஆண்ட ஒரு சுதேச சமஸ்தானம் ஆகும். இந்திய விடுதலைக்குப் பின்னர் 1949-ஆம் ஆண்டில் அரசியல் இணைப்பு ஒப்பந்தப்படி ஷாபுரா இராச்சியத்தின் இறுதி ஆட்சியாளர் ஷாபுரா இராச்சியத்தை இந்தியாவுடன் இணைத்தார்.
# ஷாபுரா இராச்சியம்

## வரலாறு

1629-ஆம் ஆண்டில் இராஜபுத்திர குல சிசோடியா வம்சத்தின் சுஜன் சிகுற்கு, மேவார் மகாராஜா புல்லியா எஸ்டேட் பகுதிகளை ஜாகீராக வழங்கினார். 1808-ஆம் ஆண்டில் ஷாபுரா இராச்சியத்தின் சராசரி ஆண்டு வருமானம் ரூபாய் 3 இலட்சம் ஆகும்.
# ஷாபுரா இராச்சியம்

## வரலாறு

### ஆட்சியாளர்கள்

- &nbsp;1706 – 27 டிசம்பர் 1729 பரத் சிங் (இறப்பு: 1730)
- 27 டிசம்பர் 1729 – 13 சனவரி 1769 முதலாம் உமையத் சிங் Umaid Singh I (இறப்பு:1769)
- 14 சனவரி 1769 – 29 மே 1774 ராம் சிங் Ram (d. 1774)
- 29 மே1774 – 19 மே 1796 பீம் சிங் (1715 – 1796)
- 19 மே 1796 – 7 சூலை 1827 அமர் சிங் A (1784 – 1827)
- 19 மே 1796 – 1802 .... -அரசப்பிரதிநிதி
- 7 சூலை 1827 – 5 சூன் 1845 மதோ சிங் (1813 – 1845)
- 5 சூன் 1845 – 23 சூன் 1853 ஜெகத் சிங்Jagat Singh (1837 – 1853)
- 5 சூன் 1845 – 18.. இராணி கங்காரோத்ஜி - அரசப்பிரதிநிதி
- 15 சூன் 1853 – 2 டிசம்பர் 1869 இலக்குமணன் சிங் ( 1852 – 1869)
- 23 சூன் 1853 – 21 ஏப்ரல் 1870 இராணி மெர்தானிஜி - அரசப்பிரதிநிதி (1832 – 1916)
- 21 ஏப்ரல் 1870 – 24 சூன் 1932 நகர் சிங் (1855 – 1986)
- 21 ஏப்ரல் 1870 – 3 மார்ச் 1876 இராணி மேராஞ்சி (அரசப்பிரதிநிதி)
- 24 ஏப்ரல் 1932 – 3 பிப்ரவரி 1947 இரண்டாம் உமைத் சிங் (1876 – 1955)
- 3 பிப்ரவரி 1947 – 15 ஆகஸ்டு 1947 சுதர்சன் தேவ் சிங் (1915 – 1992)
# டிசிப்ரோசியம் பாசுபைடு

**டிசிப்ரோசியம் பாசுபைடு** (*Dysprosium phosphide*) DyP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டிசிப்ரோசியமும் பாசுபரசும் சேர்ந்து இச்சேர்மம் உருவாகிறது.
# டிசிப்ரோசியம் பாசுபைடு

## தயாரிப்பு

உயர் வெப்பநிலைகளில் பாசுபரசும் டிசிப்ரோசியமும் சேர்ந்து வினைபுரிந்து டிசிப்ரோசியம் பாசுபைடு உருவாகிறது.
::Dy + P → DyP
# டிசிப்ரோசியம் பாசுபைடு

## இயற்பியல் பண்புகள்

டிசிப்ரோசியம் பாசுபைடு NaCl படிகக் கட்டமைப்பில் உள்ளது. (a=5.653 Å) என்ற அளபுருக்களுடன் டிசிப்ரோசியம் பாசுபைடு சோடியம் குளோரைடின் கட்டமைப்பில் படிகமாகிறது. இங்கு டிசிப்ரோசியம் +3 என்ற இணைதிறன் கொண்டுள்ளது. இதன் கற்றை இடைவெளி அளவு 1.15 எலக்ட்ரான் வோல்ட்டாகவும் எலக்ட்ரான் இயங்குதிறன் (μH) 8.5 செ.மீ<sup>3</sup>/V·s. அளவாகவும் உள்ளது.  
கனசதுரப் படிகத் திட்டத்தில் இடக்குழு Fm<sub>3</sub>m என்ற அளபுருவில் டிசிப்ரோசியம் பாசுபைடு படிமாகிறது.
# டிசிப்ரோசியம் பாசுபைடு

## பயன்கள்

அதிக சக்தி, அதிக அதிர்வெண் பயன்பாடுகள் மற்றும் சீரொளி இருமுனையங்களில் ஒரு குறைக்கடத்தியாக டிசிப்ரோசியம் பாசுபைடு பயன்படுத்தப்படுகிறது.
# சிரோகி இராச்சியம்

**சிரோகி இராச்சியம்** (Sirohi State) கிபி 1311 முதல் தன்னாட்சியுடன் விளங்கியது. பின்னர் பிரித்தானிய இந்தியாவின் இராஜபுதன முகமையின் கீழ் சுதேச சமஸ்தானமாக மாறியது. இதன் தலைநகரம் **சிரோகி** ஆகும். சிரோஹி நகரத்தின் மக்கள் தொகை 5,651 ஆகும். இதன் ஆண்டு சராசரி வருவாய் £ 28,000 ஆகும். பிரித்தானிய இந்தியாவிற்கு ஆண்டிற்கு £450 கப்பம் செலுத்தியது. இந்திய விடுதலைக்குப் பிறகு 1949-ஆம் ஆண்டில் சுதேச சமஸ்தானங்கள் இந்தியாவுடன் இணையும் அரசியல் ஒப்பந்தப்படி இந்தியாவுடன் இணைக்கப்பட்டு, பம்பாய் மகாணத்துடன் சேர்க்கப்பட்டது. 1950-ஆம் ஆண்டில் சிரோகி இராச்சியப் பகுதிகள் இராஜஸ்தான் மாநிலத்தில் இணைக்கப்பட்டது.
# சிரோகி இராச்சியம்

## புவியியல்

சிரோஹி இராச்சியம், தற்கால இராஜஸ்தான் மாநிலத்தில் சிரோஹி மாவட்டத்தில் பகுதிகளை கொண்டிருந்தது. இந்த இராச்சியம் அபு மலையும், மலைசாந்த நிலங்களாக இருந்தது. இங்கு பனாஸ் ஆறு பாய்கிறது. இந்த இராச்சியத்தின் போக்குவரத்திற்கு அபு சாலை தொடருந்து நிலையம் முதன்மையானது.
# சிரோகி இராச்சியம்

## வரலாறு

சிரோகி இராச்சியம் 1311-ஆம் ஆண்டில் லும்பா என்பரால் நிறுவப்பட்டது. பின்னர் சிவபாலன் மன்னர் சிவபுரி நகரத்தை தலைநகராக அமைத்தார்.
1425-ஆம் ஆண்டில் ராவ் சய்ன்ஸ் மால் சிரோஹி நகரத்தை நிறுவி தலைநகராகக் கொண்டார்.  
19-ஆம் நூற்றாண்டில் சிரோகி இராச்சியம், ஜோத்பூர் இராச்சியத்தால் பல முறை படையெடுக்கப்பட்டது. எனவே 1817-ஆம் ஆண்டில் பிரித்தானிய இந்தியாவின் பாதுகாப்பு கோரப்பட்டது. 1823-இல் சிரோகி இராச்சியம் பிரித்தானிய இந்தியாவுடன் ஒப்பந்தம் செய்து கொண்டது. எனவே அது முதல் சிரோஹி இராச்சியம் இராஜபுதனம் முகமையின் கீழ் பிரித்தானியார்களுக்கு ஆண்டு தோறும் திறை செலுத்தும் சுதேச சமஸ்தானமாக மாறியது.  
1857 சிப்பாய்க் கிளர்ச்சியின் போது சிரோகி இராச்சியத்தினர் ஆங்கிலேயர்களுக்கு உதவியதால், ஆண்டுதோறு செலுத்த வேண்டிய திறை பாதியாகக் குறைக்கப்பட்டது.  
இந்திய விடுதலைக்குப் பிறகு 1949-ஆம் ஆண்டில் சுதேச சமஸ்தானங்கள் இந்தியாவுடன் இணையும் அரசியல் ஒப்பந்தப்படி இந்தியாவுடன் இணைக்கப்பட்டு, பம்பாய் மகாணத்துடன் சேர்க்கப்பட்டது. 1950-ஆம் ஆண்டில் சிரோஹி இராச்சியத்தின் பகுதிகள் இராஜஸ்தான் மாநிலத்தில் இணைக்கப்பட்டது.
# சிரோகி இராச்சியம்

## சிரோஹி இராச்சிய ஆட்சியாளர்கள்

**இராஜாக்கள்**
- 1697 – 1705: துர்ஜன் சிங் (இறப்பு: 1705)
- 1705 – 1749: முதலாம் உமயத் சிங் (மான் சிங் II) (பிறப்பு:1685 – இறப்பு: 1749)
- 1749 – 1773: பிரிதிவி சிங் (இறப்பு: 1773)
- 1773 – 1781: தக்கத் சிங் (இறப்பு:1781)
- 1773 – 1781: ஜெகத் சிங் – அரசப்பிரதிநிதி (இறப்பு: 1782)
- 1781 – 1782: ஜெகத் சிங்
- 1782 – 1808: இரண்டாம் வெரிசல்ஜி (இரண்டாம் பைரி சால்) (பி: 1760 – இ. 1809)
- 1808 – 11 சனவரி 1847: உதய்பன் சிங் (இ. 1847)
- 1819 – 11 ச்னவரி 1847: சியோ சிங் – அரசப்பிரதிநிதி (இ. 1862)
- 11 சனவரி 1847 – 8 டிசம்பர் 1862: சியோ சிங்
- நவம்பர் 1861 – 8 டிசம்பர் 1862: உமயத் சிங்– Regent (பி. 1833 – இ. 1875)
- 8 டிசம்பர் 1862 – 16 செப்டம்பர் 1875: இரண்டாம் உமயத் சிங்
- 16 செப்டம்பர் 1875 – 1 சூலை 1889: கேசரி சிங் (பி. 1857 – இ. 1925)  
**மகாராஜாக்கள்**
- 1 சூலை 1889 – 29 எப்ரல் 1920:கேசரி சிங்
- 29 ஏப்ரல் 1920 – 23 சனவரி 1946: சரூப் ராம் சிங்
- 5 மே 1946 – 15 ஆகஸ்டு 1947: தேஜ் ராம் சிங்
- 5 மே1946 – 15 ஆகஸ்டு 1947: மகாராணி கிருஷ்ணா - அரசப் பிரதிநிதி (d. 1979)
# சிரோகி இராச்சியம்

## இதனையும் காண்க

- இராஜபுதனம் முகமை
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- தி இம்பீரியல் கெசட்டியர் ஆப் இந்தியா
- சுதேச சமஸ்தானங்கள் இந்தியாவுடன் இணையும் அரசியல் ஒப்பந்தம்
# பனாஸ் ஆறு

**பனாஸ் ஆறு** (**Banas river**) இந்தியாவின் இராஜஸ்தான் மாநிலத்தின் ஆரவல்லி மலைத்தொடரில் உற்பத்தியாகும் இந்த ஆறு
ராஜ்சமந்து மாவட்டம், சிரோஹி மாவட்டம், சவாய் மாதேபூர் மாவட்டங்கள் வழியாகப் பாய்ந்து சவாய் மாதோபூர் அருகே ராமேஷ்வர் எனுமிடத்தில் சம்பல் ஆற்றுடன் கலக்கிறது. பனாஸ் ஆற்றின் நீளம் 512 கிலோ மீட்டர் ஆகும்.  
பனாஸ் ஆற்றின் வடிநிலப்பகுதியின் பரப்பளவு 45,833 சதுர கிலோ மீட்டர் ஆகும்.  
பனாஸ் ஆறு ஒரு பருவ மழைக் கால ஆறு ஆகும். கோடைக்காலங்களில் வறண்டு இருக்கும். 2009-ஆம் ஆண்டிலிருந்து ஜெய்ப்பூர் நகரத்திற்கு தேவையான குடிநீர் பனாஸ் ஆற்றிலிருந்து பெற திட்டங்கள் வகுக்கப்பட்டுள்ளது.
# மிட்டிலீனி

**மிட்டிலீனி** (*Mytilene* (; ) என்பது கிரேக்கத் தீவான லெஸ்போசின் தலைநகரம் மற்றும் அதன் துறைமுகம் ஆகும். இது வடக்கு ஏஜியன் பிராந்தியத்தின் தலைநகரம் மற்றும் நிர்வாக மையமாகவும் உள்ளது. மேலும் ஏஜியன் பல்கலைக்கழகத்தின் தலைமையகத்தையும் இது கொண்டுள்ளது. இந்த நகரம் கிமு 11 ஆம் நூற்றாண்டில் நிறுவப்பட்டது.  
2019 இல் லெஸ்போஸ் தீவில் உருவாக்கப்பட்ட இரண்டு நகராட்சிகளில் மைட்டிலீன் ஒன்றாகும்; மற்றொன்று மேற்கு லெஸ்போஸ் ஆகும். தீவின் தென்கிழக்கு விளிம்பில் மிட்டிலீனி நகரம் அமைந்துள்ளது. இது கிழக்கு மரபுவழி திருச்சபையின் பெருநகர பிஷப்பின் அமைவிடமாகும்.
# ஒயிட்ஹெட்டி சிலந்திபிடிப்பான்

**ஒயிட்ஹெட்டி சிலந்திபிடிப்பான்** (Whitehead's spiderhunter)(*அராக்னோதெரா ஜூலியா*) என்பது நெக்டரினிடே குடும்பத்தினைச் சார்ந்த பறவைச் சிற்றினமாகும். இது போர்னியோ தீவில் மட்டுமே காணப்படும் அகணிய உயிரி ஆகும். இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான மான்ட்டேன் காடுகள் ஆகும். போர்னியோ மற்றும் தென்கிழக்காசியாவின் பிற இடங்களில் இயற்கை வரலாற்று மாதிரிகளைச் சேகரித்த பிரித்தானிய ஆய்வாளர் ஜான் ஒயிட்ஹெட் (1860-1899) நினைவாகப் பெயரிடப்பட்டது.
# வரி மார்பு சிலந்திப்பிடிப்பான்

**வரி மார்பு சிலந்திப்பிடிப்பான்** (*Streaky-breasted spiderhunter*)(*அராக்னோதெரா அபினிசு*) என்பது நெக்டரினிடே குடும்பத்தில் உள்ள ஒரு வகை பறவை சிற்றினமாகும். இது சாவகம் மற்றும் பாலி தீவுகளில் காணப்படுகிறது. இதன் இயற்கை வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நில காடு மற்றும் மிதவெப்பமண்டல அல்லது வெப்பமண்டல ஈரமான மான்ட்டேன் காடுகள் ஆகும். இது சில சமயங்களில் சாம்பல்-மார்பக சிலத்திப்பிடிப்பானாக கருதப்படுகிறது.
# சாம்பல் மார்பு சிலந்திப்பிடிப்பான்

**சாம்பல் மார்பு சிலந்திப்பிடிப்பான்** (*Grey-breasted spiderhunter*)(*அராக்னோதெரா மோடெசுடா*) என்பது நெக்டரினிடே குடும்பத்தில் உள்ள ஒரு வகை பறவை சிற்றினமாகும். இது புரூணை, இந்தோனேசியா, மலேசியா, மியான்மர், சிங்கப்பூர், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கை வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது சில சமயங்களில் வரி மார்பு சிலந்திப்பிடிப்பானாக கருதப்படுகிறது.
# மஞ்சள் காது சிலந்திப்பிடிப்பான்

**மஞ்சள் காது சிலந்திப்பிடிப்பான்** (*Yellow-eared spiderhunter*)(*அராக்னோதெரா கிரிசோஜெனிசு*) என்பது நெக்டரினிடே குடும்பத்தில் உள்ள ஒரு வகை பறவை சிற்றினம் ஆகும். இது புரூணை, இந்தோனேசியா, மலேசியா, மியான்மர், சிங்கப்பூர், தாய்லாந்து மற்றும் வியட்நாம் ஆகிய நாடுகளில் காணப்படுகிறது . அதன் இயற்கையான வாழிடங்கள் மிதவெப்பமண்டல அல்லது வெப்பமண்டல ஈரமான தாழ்நில காடுகள், மிதவெப்பமண்டல அல்லது வெப்பமண்டல சதுப்புநில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# கண்வளைய சிலந்திப்பிடிப்பான்

**கண்வளைய சிலந்திப்பிடிப்பான்** (*Spectacled spiderhunter*)(*அராக்னோதெரா பிளவிகாசுடர்*) என்பது நெக்டரினிடே குடும்பத்தில் உள்ள ஒரு வகை பறவை சிற்றினம் ஆகும். இது புரூணை, இந்தோனேசியா, மலேசியா, சிங்கப்பூர், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற் வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது தேன்சிட்டுக் குடும்பத்தில் மிகப்பெரிய பறவையாக கண்வளைய சிலந்திப்பிடிப்பான் உள்ளது. இந்த சிற்றினப் பறவையின் உடல் நீளம் சுமார் மற்றும் உடல் எடை வரை உள்ளது.
# டோங்க் இராச்சியம்

**டோங்க் இராச்சியம்** (**Tonk State**) கிபி 1806 முதல் தன்னாட்சியுடன் விளங்கியது. பின்னர் பிரித்தானிய இந்தியாவின் இராஜபுதன முகமையின் கீழ் சுதேச சமஸ்தானமாக மாறியது. இதன் தலைநகரம் டோங் ஆகும். தற்போது இந்த இராச்சியத்தின் பகுதிகள் இராஜஸ்தான் மாநிலத்தின் டோங்கு மாவட்டத்தில் உள்ளது. இந்த இராச்சியத்தை 1806-ஆம் ஆண்டில் நிறுவியவர் முகமது அமீர் கான் (1769–1834) ஆவார்.1901-ஆம் ஆண்டில் டோங்க் இராச்சியத்தின் மக்கள் தொகை 2,73,201 ஆகும். இந்த இராச்சியத்தின் பனாஸ் ஆறு பாய்கிறது.
# டோங்க் இராச்சியம்

## வரலாறு

மராத்தியப் பேரரசில் சிற்றரசாக இருந்த டோங்க் இராச்சியம், 1817-ஆம் ஆண்டில் பாதுகாப்பு காரணமாக பிரித்தானிய இந்தியாவின் ஆட்சியாளர்களுடன் துணைப்படைத் திட்டம் எனும் உடன்படிக்கை செய்து கொண்டது. எனவே இந்த இராச்சியம் பிரித்தானிய கிழக்கிந்திய கம்பெனிக்கு ஆண்டு தோறும் திறை செலுத்த வேண்டியதாயிற்று. இந்திய விடுதலைக்குப் பிறகு 1949-ஆம் ஆண்டில் சுதேச சமஸ்தானங்கள் இந்தியாவுடன் இணையும் அரசியல் ஒப்பந்தப்படி இந்தியாவுடன் இணைக்கப்பட்டது.
# டோங்க் இராச்சியம்

## புவியியல்

ஆரவல்லி மலைத்தொடர் பகுதியில் அமைந்த இந்த இராச்சியம் சுண்ணாம்புப் பாறைகள், மணற்கற்கள் கொண்டது. 1901_இல் இந்த இராச்சியத்தின் மொத்தப் பரப்பளவு 2553 சதுர கிலோ மீட்டர் மற்றும் மக்கள் தொகை 273,201 ஆகும். இந்த இராச்சியத்தின் பனாஸ் ஆறு பாய்கிறது.
# டோங்க் இராச்சியம்

## ஆட்சியாளர்கள்

இதன் ஆட்சியாளர்கள் ஆப்கானித்தானின் பஷ்தூன் பழங்குடியினர் ஆவார்.
- முகமது அமீர் கான் (1806–1834)
- முகமது வசீர் கான் (1834–1864)
- முகமது அலி கான் (1864–1867)
- இப்ராகிம் அலி கான் ] (186723 சூன் 1930)
- நவாப் முகமது அலி (23 சூன் 193031 மே 1947)
- முகமது பரூக் அலி கான் (1947–1948)
- முகமது இஸ்மாயில் அலி கான் (1948–1974)
# டோங்க் இராச்சியம்

## இதனையும் காண்க

- இராஜபுதனம் முகமை
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- தி இம்பீரியல் கெசட்டியர் ஆப் இந்தியா
- சுதேச சமஸ்தானங்கள் இந்தியாவுடன் இணையும் அரசியல் ஒப்பந்தம்
# விஜயநகர சமஸ்தானம்

**விஜயநகர் இராச்சியம்** (**Vijaynagar State**, known as **Pol State**) இந்தியாவின் வடகிழக்கு குஜராத் பகுதியில் சபர்கந்தா பகுதியில், பிரித்தானிய இந்தியாவின் ஆட்சியில் மகி கந்தா முகமையின் கீழ் இருந்த ஒரு சிறிய சுதேச சமஸ்தானம் ஆகும். பிரித்தானியர் கொண்டு வந்த துணைப்படைத்திட்டத்தினை ஏற்ற இந்த இராச்சியத்தினர் ஆண்டுதோறும் ஆங்கிலேயர்களுக்கு திறை செலுத்தினர்.
1947-இல் இந்திய விடுதலைக்குப் பின்னர் விஜயநகர் இராச்சியம் சுதேச சமஸ்தானங்களின் இணைப்பு ஒப்பந்தப்படி தற்போதைய குஜராத் மாநிலத்துடன் 10 சூன் 1948 அன்று இணைக்கப்பட்டது.
# விஜயநகர சமஸ்தானம்

## வரலாறு

விஜயநகர் இராச்சியத்தை பில் பழங்குடி இனத்தவர் ஆண்டனர்
1577-இல் போல் இராச்சியம் எனப்பெயரிட்ட்டு அழைக்கப்பட்ட இந்த இராச்சியத்தின் பெயரை 1864-1877-ஆம் ஆண்டுகளுக்கு இடையே புதிய விஜயநகர் எனும் தலைநகரத்தை நிறுவிய பின்னர் விஜயநகர் இராச்சியம் என மாற்றினர்.
# விஜயநகர சமஸ்தானம்

## இதனையும் காண்க

- மகி கந்தா முகமை
- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- சுதேச சமஸ்தானங்களின் இணைப்பு ஒப்பந்தம்
# இரும்பு(III) அசைடு

**இரும்பு(III) அசைடு** (*Iron(III) azide*) என்பது Fe(N<sub>3</sub>)<sub>3</sub> or FeN<sub>9</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பெரிக் அசைடு என்ற பெயராலும் அழைக்கப்படும் இச்சேர்மம் எளிதாக வெடிக்கும் தன்மை கொண்டதாகும். உணர்திறன் மிகுந்த இரும்பு(III) அசைடு நீருறிஞ்சும் பண்பு கொண்ட ஓர் அடர் பழுப்பு நிற திண்மமாகும். என்-பியூட்டைல் அசைடு போன்ற பல்வேறு அசைடோ ஆல்கேன்களை தயாரிக்க இச்சேர்மம் பயன்படுகிறது.
# இரும்பு(III) அசைடு

## தயாரிப்பு

சோடியம் அசைடுடன் இரும்பு(III) சல்பேட்டையும் மெத்தனாலையும் சேர்த்து வினைபுரியச் செய்தால் இரும்பு(III) அசைடு உருவாகிறது:
# இரண்டாம் உதயாதித்தவர்மன்

**இரண்டாம் உதயாதித்தவர்மன்** ( *Udayadityavarman* II; கி.பி1050 முதல் 1066 வரை அங்கோர் இராச்சியத்தை ஆட்சி செய்த இவன் முதலாம் சூர்யவர்மனுக்குப் பின் ஆட்சிக்கு வந்தான். ஆனால் அவனது மகன் அல்ல. இவன் முதலாம் யசோவர்மனின் மனைவியின் உறவினராவான்.  
இவன் சிவபெருமானைக் கௌரவிப்பதற்காக பாபூன் கோயிலைக் கட்டினான். ஆனால் சில சிற்பங்கள் புத்தருக்கு அர்ப்பணிக்கப்பட்டவை. இவன் மேற்கு பரே நீர்த்தேக்கத்தின் கட்டுமானத்தையும் முடித்தான். மேலும், மேற்கு மெபோனின் மையத்தில், ஒரு உயர்ந்த தீவை கட்டி எழுப்பினான்.} இவனது ஆட்சியின் போது, 1051, 1065 ஆம் ஆண்டுகளில், நடந்த பல கிளர்ச்சிகள் இவனது தளபதி சங்கராமனால் பல முறை முறியடிக்கப்பட்டன.  
இன்றைய தாய்லாந்தின் ஆரண்யபிரதேத் நகருக்கு அருகில் அமைந்துள்ள இசுடோக் காக் தோம் கோயில் இவனது ஆட்சியின் போது கட்டப்பட்டது. முந்தைய கெமர் மன்னர்களின் வரிசையை விவரிக்கும் விரிவான கல்வெட்டின் கண்டுபிடிப்பு தளமாக இந்த கோயில் மிகவும் பிரபலமானது. கல்வெட்டு இப்போது பேங்காக்கில் உள்ள தேசிய அருங்காட்சியகத்தின் சேகரிப்பின் ஒரு பகுதியாக இருக்கிறது.  
இவனுக்குப் பிறகு இவனது இளைய சகோதரன் மூன்றாம் ஹர்ஷவர்மன் ஆட்சிக்கு வந்தான்.
# நவநகர் இராச்சியம்

**நவநகர் இராச்சியம்** அல்லது **ஜாம்நகர் இராச்சியம்** , துணைப்படைத் திட்டத்தினை ஏற்றுக்கொண்டு, பிரித்தானிய இந்தியாவுக்கு கீழ் இருந்த சுதேச சமஸ்தானம் ஆகும். இது தற்கால குஜராத் மாநிலத்தின் கட்ச் வளைகுடா பகுதியில் அமைந்த ஜாம்நகர் மாவட்டம் மற்றும் தேவபூமி துவாரகை மாவட்டம் ஆகியவைகளைக் கொண்டது. நவநகர் இராச்சியத்தின் தலைநகரம் ஜாம்நகர் ஆகும். கிபி 1540-ஆம் ஆண்டு முதல் ஜடேஜா இராஜபுத்திர குலத்தினர் இந்த இராச்சியத்தை ஆண்டனர். நவநகர் இராச்சியத்தின் பரப்பளவு 3791 சதுர கிலோ மீட்டர் ஆகும். 1901-இல் இதன் மக்கள் தொகை 3,36,779 ஆகும்.இதன் கிளை துரோல் சமஸ்தானம் ஆகும்.  
1947-இல் இந்திய விடுதலைக்குப் பின்னர் சுதேச சமஸ்தானங்களின் இணைப்பு ஒப்பந்தப்படி இந்த நவநகர் இராச்சியம் 1948-ஆம் ஆண்டில் இந்தியாவின் பம்பாய் மாகாணத்துடன் இணைக்கப்பட்டது. பின்னர் 1956-இல் மாநில மறுசீரமைப்புச் சட்டத்தின் படி, நவநகர் இராச்சியம் குஜராத் மாநிலத்துடன் இணைக்கப்பட்டது.  
நவநகர் இராச்சிய மன்னர் கே. எஸ். ரஞ்சித்சிங்ஜி ஒரு பன்னாட்டு துடுப்பாட்ட வீரர் ஆவார்.
# நவநகர் இராச்சியம்

## ஆட்சியாளர்கள்

| ஆட்சிக்காலம் | ஆட்சியாளர் | பிறப்பு | இறப்பு |  |
| --- | --- | --- | --- | --- |
| 1540 – 1562 | ஜாம் ராவல்ஜி லகாஜி | 1562 |  |  |
| 1562 – 1569 | விபாஜி ராவல்ஜி | 1569 |  |  |
| 1569 – 1608 | சாதாஜி விபாஜி | 1608 |  |  |
| 1608 – 1624 | ஜசாஜி சாதாஜி | 1624 |  |  |
| 1624 – 1645 | லக்காஜி அஜாஜி | 1645 |  |  |
| 1645 – 1661 | ரன்மல்ஜி லக்காஜி | 1661 |  |  |
| 1661 – 1664 | ராய்சிங்ஜி ல்க்காஜி |  |  |  |
| *1664 – 1673* | *Interregnum* |  |  |  |
| 1673 – 1690 | தமாட்சி ராய்சிங் ஜி |  |  |  |
| 2 அக்டோபர் 1690 – 13 அக்டோபர் 1708 | லக்காஜி தமாட்சி | 1708 |  |  |
| 13 அக்டோபர் 1708 – 13 ஆகஸ்டு 1711 | ராய்சிங்ஜி லக்காஜி | 1711 |  |  |
| 13 ஆகஸ்டு 1711 – 1743 | தமாட்சி ராய்சிங்ஜி | 1743 |  |  |
| செப்டம்பர் 1743 - 2 நவம்பர் 1767 | லக்காஜி தமாட்சி | 1743 | 1767 |  |
| 2 நவம்பர் 1767 – 6 ஆகஸ்டு 1814 | ஜாசாஜி லக்காஜி | 1814 |  |  |
| 6 ஆகஸ்டு 1814 – 24 பிப்ரவரி 1820 | இரண்டாம் சாதாஜி லக்காஜி | 1820 |  |  |
| 24 பிப்ரவரி 1820 – 22 பிப்ரவரி 1852 | இரண்டாம் ரன்மால்ஜி சாதாஜி | 1852 |  |  |
| 22 பிப்ரவரி 1852 – 28 ஏப்ரல் 1895 | இரண்டாம் விபாஜி ரன்மல்ஜி | 1827 | 1895 |  |
| 28 ஏப்ரல் 1895 – 14 ஆகஸ்டு1906 | இரண்டாம் ஜஸ்வந்த் சிங்ஜி விபாஜி | 1882 | 1906 |  |
| 12 மார்ச் 1907 – 2 ஏப்ரல் 1933 | இரண்டாம் கே. எஸ். ரஞ்சித்சிங்ஜி | 1872 | 1933 |  |
| 2 ஏப்ரல் 1933 – 15 ஆகஸ்டு 1947 | திக்விஜய் சிங் | 1895 | 1966 |  |
| 3 பிப்ரவரி 1966 – 28 டிசம்பர் 1971 | சத்ருசல்யா சிங் | 1939 | living | } |
# நவநகர் இராச்சியம்

## நகையணிகள் சேகரிப்பாளர்கள்

நவநகர் மகாராஜா ஜாம்சாகிப் மற்றும் கே. எஸ். ரஞ்சித்சிங்ஜி நவரத்தின நகைகள் சேகரிக்கும் பழக்கம் கொண்டவரகள் என்பதால், வைர நகைகள் பற்றிய அறிவு அனுபவ பூர்வமாக கொண்டவர்கள்.
1934-இல் மகாராஜா திக்விஜய் சிங் தலைப்பாகையில் 61.5 காரட் (12.3 கிராம்) விஸ்கி நிற வைர நகை அணிந்திருந்தார்.
# நவநகர் இராச்சியம்

## இதனையும் காண்க

- துரோல் சமஸ்தானம்
- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- தி இம்பீரியல் கெசட்டியர் ஆப் இந்தியா
- சுதேச சமஸ்தானங்களின் இணைப்பு ஒப்பந்தம்
# சங்கராமன்

**சங்கராமன்** (*Sangrama*) இப்போதைய கம்போடியாவில் இருந்த கெமர் பேரரசின் இரண்டாம் உதயாதித்தவர்மனின் தளபதியாக இருந்ன். பாபுவானில் உள்ள ஒரு கல்வெட்டின் படி, இவன் 1051இல் அரவிந்தகிரதனின் கிளர்ச்சியை அடக்கியதாகத் தெரிகிறது. பின்னர் அவன் சம்பா இராச்சியதிற்குத் தப்பி ஓடினான். 1065ஆம் ஆண்டில் கம்வாவ் என்பவனையும், சசந்திபுவனன், சித்திகாரன் என்ற சகோதரர்களால் உண்டாக்கப்பட்ட கிளர்சிகளை அடக்கியதாகத் தெரிகிறது.
# இராஜ்கோட் இராச்சியம்

**ராஜ்கோட் இராச்சியம்** (**Rajkot State**) பிரித்தானிய இந்தியாவின் கீழிருந்த சுதேச சமஸ்தானம் ஆகும். இதன் தலைநகர் ராஜ்கோட் ஆகும். இந்த இராச்சியம் சௌராட்டிரா தீபகற்பத்தில் அஜி ஆற்றின் கரையில் இருந்தது. 1931-ஆம் ஆண்டில் இராஜ்கோட் இராச்சியத்தின் பரப்பளவு 730 சதுர கிலோ மீட்டர் மற்றும் மக்கள் தொகை 75,540 ஆகும்.
# இராஜ்கோட் இராச்சியம்

## வரலாறு

ராஜ்கோட் இராச்சியத்தை 1620-ஆம் ஆண்டில் நிறுவியவர் இராஜபுத்திர குலத்தின் ஜடேஜா வம்சத்தை சேர்ந்த விபோஜி அஜோஜி ஜடேஜா ஆவார். இவர் நவநகர் இராச்சிய மன்னர் ஜாம் சத்திரசால் சாதாஜி விபாஜி ஜடேஜாவின் பேரன் ஆவார்.
# இராஜ்கோட் இராச்சியம்

## ஆட்சியாளர்கள்

இராஜ்கோட் இராச்சியத்தின் ஆட்சியாளர்கள் **தாக்கூர் சாகிப்** எனும் பட்டத்தை இட்டுக்கொள்வார்கள்:
# இராஜ்கோட் இராச்சியம்

## ஆட்சியாளர்கள்

### தாக்கூர் சாகிப்புகள்

- 1694 – 1720 இரண்டாம் பாமனியாஜி (இறப்பு. 1720)
- 1720 – 1732 மசூம் கான் சுக்கட் (முகலாய ஆளுநர்) (இ. 1732)
- 1732 – 1746 முதலாம் ரன்மால்ஜி (இ. 1746)
- 1746 – 17.. லக்காஜி முதலாம் ரன்மால்ஜி (முதல் முறை) (இ. 1796)
- 17.. – 1794 மெக்ரமாம்ஜி மூன்றாம் லக்காஜி (இ. 1794)
- 1794 – 1795 லக்காஜி முதலாம் ரன்மால்ஜி (இரண்டாம் முறாஇ)
- 1795 – 1825 ரன்மால்ஜி இரண்டாம் மெக்ரமாம்ஜி (இ. 1825)
- 1825 – 1844 சூரஜ் ஜி ரன்மால் ஜி (இ. 1844)
- 1844 – 8 நவம்பர் 1862 மெக்ரமாம் ஜி நான்காம் சூரஜ் ஜி (இ. 1862)
- 8 நவம்பர் 1862 – 16 ஏப்ரல் 1890 பவாஜிராஜ் மெகர்மான்சிங் (பிறப்பு:. 1856 – இறப்பு. 1890)
- 1862 – 1867 தாக்குரானிஜி பாய் நானிபா (இ: 1893) குன்வெர்பா (தந்தை) - அரசப்பிரதிநிதி
- 1867 – 17 சனவரி 1876 ஜெ. எச். லாயிட் - பிரித்தானிய அரசப்பிரதிநிதி
- 16 ஏப்ரல் 1890 – 2 பிப்ரவரி 1930 லக்காஜி மூன்றாம் ப்வாஜிராஜ் (பி. 1885 – இ. 1930 ) (3 சூன் 1918 முதல் சர் லக்காஜி மூன்றாம் பாவாஜிராஜ்)
- 16 ஏப்ரல் 1890 – 21 அக்டோபர் 1907 .... - அரசப்பிரதிநிதி
- 2 பிப்ரவரி 1930 – 11 சூன் 1940 தர்மேந்திர சிங் லக்காஜி (பி. 1910 – இ. 1940)
- 11 சூன் 1940 – 15 ஆகஸ்டு 1947 பிரத்தியும்மன் சிங் (பி. 1913 – இ. 1973)
# இராஜ்கோட் இராச்சியம்

## இதனையும் காண்க

- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- தி இம்பீரியல் கெசட்டியர் ஆப் இந்தியா
- சுதேச சமஸ்தானங்களின் இணைப்பு ஒப்பந்தம்
# பிரோல்-2-கார்பாக்சிலிக் அமிலம்

**பிரோல்-2-கார்பாக்சிலிக் அமிலம்** (*Pyrrole-2-carboxylic acid*) HNC<sub>4</sub>H<sub>3</sub>CO<sub>2</sub>H என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். பிரோல் சேர்மத்தின் இரண்டு மோனோகார்பாக்சிலிக் அமிலங்களில் இது ஒன்றாகும். வெண்மை நிறத் திண்மமாகக் காணப்படும் இது, இயற்கையில் புரோலின் என்ற அமினோ அமிலத்தை ஐதரசன் நீக்க வினைக்கு உட்படுத்துவதால் தோன்றுகிறது. இதேபோல பிரோலை கார்பாக்சிலேற்றம் செய்தாலும் இது உருவாகிறது.
# பெரும் தேன்சிட்டு

**பெரும் தேன்சிட்டு** (*Giant sunbird*)(*திரெப்டசு தோமென்சிசு*) என்பது நெக்டரினிடே குடும்பத்தில் உள்ள ஒரு வகை பறவை சிற்றினம் ஆகும். இது ***திரெப்ட்சு*** பேரினத்தில் உள்ள ஒரே சிற்றினமாகும். இது சாவோ தொமே (சாவோ டொமே மற்றும் பிரின்சிப்பி) மத்திய மலைநாட்டுப் பகுதியில் மட்டும் காணப்படும் அகணிய உயிரி ஆகும்.  
இதன் இயற்கையான வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழிட இழப்பால் அச்சுறுத்தப்படுகிறது. இந்த சிற்றினத்தை முதன்முதலில் 1889-ல் ஜோசு விசென்டே பார்போசா டு போகேஜ் விவரித்தார்.
# பிரக்ஞை (சிற்றிதழ்)

**பிரக்ஞை** என்பது இந்திய ஒன்றியம், தமிழ்நாட்டின் சென்னையில் இருந்து 1970 ஆம் ஆண்டுகளில் வெளியான ஒரு தமிழ்ச் சிற்றிதழ் ஆகும்.
# பிரக்ஞை (சிற்றிதழ்)

## வரலாறு

பிரக்ஞை மாத ஏடாக, 1974 அக்டோபரில் வெளிவரத் துவங்கியது. இதன் ஆசிரியர் ஆர். இரவீந்திரன் ஆவார். பிரக்ஞையின் முதல் இதழின் அட்டையில் கிருஷ்ணமூர்த்தியின் 'லினோகட்' ஓவியம். பாலகுமாரன் எழுதிய 'விளிம்பு', ராமச்சந்திர வைத்தியநாத்தின் பயணம் என்ற கதைகள். லா. ச. ரா.வுடன் பேட்டி, ஐராவதம் முத்து சாமியின் மூன்று நாடகங்கள், தி. நா. ஜெயராமன், 'கர்ம் ஹவா' என்ற இந்திப் படம் பற்றிக் கட்டுரைகள். சில கவிதைகள். ஓவியக் கண்காட்சி, மாணவர் திரைப்படங்கள் பற்றிய குறிப்புகள் இடம் பெற்றிருந்தன. இதழின் அளவும் அமைப்பும் விஷயங்களும், அப்போது வெளிவந்து கொண்டிருந்த க ச ட த ப ற வை நினைவுபடுத்துவதாக இருந்தன.
# விகோர்சு தேன்சிட்டு

**விகோர்சு தேன்சிட்டு** (*Vigors's sunbird*)(*ஏதோபைகா விகோர்சி*) என்பது சகாயத்ரி தேன்சிட்டு அல்லது மேற்கத்திய இளநீல கருஞ்சிவப்பு தேன்சிட்டு என அறியப்படுகிறது.
# விகோர்சு தேன்சிட்டு

## வகைப்பாட்டியல்

**விகோர்சு தேன்சிட்டு** இந்தியாவின் மேற்குத் தொடர்ச்சி மலைகளில் மட்டுமே காணக்கூடிய அகணிய உயிரி ஆகும். இத்டு நெக்டரினிடே குடும்பத்தில் உள்ள *ஏதோபைகா* பேரினத்தினைச் சார்ந்த சிற்றினமாகும். இது இளநீல கருஞ்சிவப்பு தேன்சிட்டின் (*ஏத்தோபைகா சிபராஜா*) துணையினமாகக் கருதப்படுகிறது. ஆனால் இதனுடைய மைய வால் நீளமாக இல்லை. மேலும் இதனுடைய பரவலும் ஒரு குறிப்பிட இடத்திற்குக் கட்டுப்படுத்தப்பட்டுள்ளது. இருப்பினும், இதன் கீழ் முதுகு மஞ்சள் நிறத்திலும் வால் பச்சை நிறத்திலும் காணப்படும்.
# விகோர்சு தேன்சிட்டு

## வகைப்பாட்டியல்

### பெண்

பெண் தேன்சிட்டின் மேல்பகுதி அடர் ஆலிவ் நிறத்திலும், கீழ்ப் பகுதி சாம்பல் நிறத்திலும் இருக்கும். முதிர்ச்சியடையாத ஆண் தேன்சிட்டு பெண் தேன்சிட்டு போன்றே காணப்படும். ஆனால் இது மந்தமான கருஞ்சிவப்பு தொண்டை மற்றும் மார்பகத்தைக் கொண்டுள்ளது.
# விகோர்சு தேன்சிட்டு

## பரவல்

விகோரசு தேன்சிட்டு மேற்குத் தொடர்ச்சி மலையின் வடக்குப் பகுதியில் காணப்படுகிறது. ஆனால் நீலகிரியிலும் காணப்படுவதாகப் பதிவுகள் உள்ளன. அயர்லாந்தில் பிறந்த விலங்கியல் நிபுணர் நிக்கோலசு அய்ல்வர்ட் விகோர்சின் நினைவாக கர்னல் வில்லியம் ஹென்றி சைக்சு என்பவரால் பெயரிடப்பட்டது.
# சாவகம் தேன்சிட்டு

**சாவகம் தேன்சிட்டு** (*Javan sunbird*) அல்லது **ஒண்சிவப்பு தேன்சிட்டு** (*ஏதோபைகா மிசுடகாலிசு*) என்பது நெக்டரினிடே குடும்பத்தில் உள்ள ஒரு வகை பறவை சிற்றினம் ஆகும். இது இந்தோனேசியாவில் சாவகம் மற்றும் பாலி தீவுகளில் மட்டுமே காணப்படும் அகணிய உயிரி ஆகும். இதன் இயற்கையான வாழிடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# டிசிப்ரோசியம்(III) நைட்ரேட்டு

**டிசிப்ரோசியம்(III) நைட்ரேட்டு** (*Dysprosium(III) nitrate*) என்பது Dy(NO<sub>3</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டிசிப்ரோசியமும் நைட்ரிக் அமிலமும் சேர்ந்து இச்சேர்மம் உருவாகிறது. மஞ்சள் நிறப் படிகங்களாகவும் படிக நீரேற்றாகவும் தோன்றும் இச்சேர்மம் நீரில் கரையும்.
# டிசிப்ரோசியம்(III) நைட்ரேட்டு

## தயாரிப்பு

நைட்ரசன் ஈராக்சைடுடன் டிசிப்ரோசியம்(III) ஆக்சைடைச் சேர்த்து வினைபுரியச் செய்தால் டிசிப்ரோசியம்(III) நைட்ரேட்டு உருவாகிறது:
::<math>\mathsf{2Dy_2O_3 + 9N_2O_4 \ \xrightarrow{150^oC}\ 4Dy(NO_3)_3 + 6NO }</math>
நைட்ரசன் ஈராக்சைடு நேரடியாக டிசிப்ரோசியம் உலோகத்துடன் வினைபுரிந்தாலும் டிசிப்ரோசியம்(III) நைட்ரேட்டு கிடைக்கும்:
::<math>\mathsf{Dy + 3N_2O_4 \ \xrightarrow{200^oC}\ Dy(NO_3)_3 + 3NO }</math>
# டிசிப்ரோசியம்(III) நைட்ரேட்டு

## இயற்பியல் பண்புகள்

மஞ்சள் நிறப் படிகங்களாக டிசிப்ரோசியம்(III) நைட்ரேட்டு உருவாகிறது:  
<chem>Dy(NO3)3*5H2O</chem> என்ற இயைபுடன் படிக நீரேற்றாக இச்சேர்மம் படிகமாகும். 88.6 செல்சியசு வெப்பநிலையில் இதன் படிகநீரில் டிசிப்ரோசியம்(III) நைட்ரேட்டு உருகத் தொடங்கும்.  
நீர் மற்றும் எத்தனால் கரைசல்களில் கரையும். டிசிப்ரோசியம்(III) நைட்ரேட்டு நீர் உறிஞ்சும் திறன் கொண்டதாகவும் உள்ளது.
# டிசிப்ரோசியம்(III) நைட்ரேட்டு

## வேதிப் பண்புகள்

நீரேற்று டிசிப்ரோசியம் நைட்ரேட்டு வெப்பவியல் கோட்பாடுகளின்படி சிதைவுக்கு உள்ளாகி <chem>DyONO3</chem> உருவாகிறது. மேலும் சூடுபடுத்தினால் டிசிப்ரோசியம் ஆக்சைடைக் கொடுக்கிறது.
# டிசிப்ரோசியம்(III) நைட்ரேட்டு

## பயன்

ஒரு வினையூக்கியாக டிசிப்ரோசியம்(III) நைட்ரேட்டு பயன்படுத்தப்படுகிறது.
# டிசிப்ரோசியம்(III) புளோரைடு

**டிசிப்ரோசியம்(III) புளோரைடு** (*Dysprosium(III) fluoride*) என்பது DyF<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# டிசிப்ரோசியம்(III) புளோரைடு

## தயாரிப்பு

டிசிப்ரோசியம்(III) குளோரைடுடன் அல்லது டிசிப்ரோசியம்(III) கார்பனேட்டுடன் ஐதரோபுளோரிக் அமிலத்தைக் கலந்து வினைப்படுத்தினால் டிசிப்ரோசியம்(III) புளோரைடு உருவாகிறது.  
:DyCl<sub>3</sub> + 3 HF → DyF<sub>3</sub> + 3 HCl
:Dy<sub>2</sub>(CO<sub>3</sub>)<sub>3</sub> + 6 HF → 2 DyF<sub>3</sub> + 3 H<sub>2</sub>O + 3 CO<sub>2</sub>
# பச்சை வால் தேன்சிட்டு

**பச்சை வால் தேன்சிட்டு** (*Green-tailed sunbird*)(*ஏதோபைகா நிபேலென்சிசு*) அல்லது **நேபாள மஞ்சள்** முதுகு தேன்சிட்டு என்பது தேன்சிட்டு பறவைக் குடும்பமான நெக்டரினிடேவினைச் சார்ந்த சிற்றினம் ஆகும்.
# பச்சை வால் தேன்சிட்டு

## பரவல்

இது இந்தியத் துணைக் கண்டத்தின் வடக்குப் பகுதியான நேபாளத்திலும், கிழக்கே தென்கிழக்கு ஆசியாவில் காணப்படுகிறது.
# பச்சை வால் தேன்சிட்டு

## வாழிடம்

இதன் இயற்கையான வாழிடம் வெப்பமண்டல காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும் . தென்கிழக்கு செசுவான் மற்றும் யுன்னானில், இது 1825 முதல் 3350 மீட்டர் உயரம் வரை பாசி படர்ந்த மரங்களுடன் கூடிய மலைக் காடுகளில் வாழ்கிறது.
# டிசிப்ரோசியம்(III) ஐதராக்சைடு

**டிசிப்ரோசியம்(III) ஐதராக்சைடு** (*Dysprosium(III) hydroxide*) என்பது Dy(OH)<sub>3</sub>.
என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# டிசிப்ரோசியம்(III) ஐதராக்சைடு

## வேதிப் பண்புகள்

டிசிப்ரோசியம்(III) ஐதராக்சைடு அமிலங்களுடன் வினை புரிந்து டிசிப்ரோசியம்(III) உப்புகளைக் கொடுக்கிறது: Dy(OH)<sub>3</sub> + 3 H<sup>+</sup> → Dy<sup>3+</sup> + 3 H<sub>2</sub>O
டிசிப்ரோசியம்(III) ஐதராக்சைடு உயர் வெப்பநிலைகளில் சிதைவடைந்து DyO(OH) உருவாகிறது. தொடர்ந்து இதை வெப்பப் படுத்தினால் டிசிப்ரோசியம் ஆக்சைடு (Dy<sub>2</sub>O<sub>3</sub>) உருவாகிறது:
: <chem>{Dy(OH)_3} ->[299.8\ \text{°C}] {DyOOH} + {H_2O}</chem>
: <chem>{2 DyOOH} ->[386.6\ \text{°C}] {Dy_2O_3} + {H_2O}</chem>
# முகமது நசீப் குரேசி

**முகமது நசீப் குரேசி** (*Mohammed Naseeb Qureshy*) இந்தியாவைச் சேர்ந்த ஒரு முன்னணி புவியியலாளர் ஆவார். எம். என். குரேசி என்றும் இவர் அழைக்கப்படுகிறார். 1933 ஆம் ஆண்டு சனவரி மாதம் 4 ஆம் தேதியன்று பிறந்தார்.  
புவி இயற்பியல் ஆய்வு இவரது முக்கிய ஆய்வுத் துறையாகும். அலிகார் முசுலிம் பல்கலைக்கழகத்தில் குரேசி பட்டம் பெற்றார். அமெரிக்காவிலுள்ள கொலராடோ சுரங்கப் பள்ளியில் புவி இயற்பியலில் முனைவர் பட்டமும் பெற்றார்.  
1970 ஆம் ஆண்டுகளின் முற்பகுதியில், இந்தியாவின் மேற்குத் தொடர்ச்சி மலைகள் மற்றும் சித்ரதுர்கா தாமிர மாவட்டத்தின் முதல் உள்நாட்டு வான்வழி புவி இயற்பியல் ஆய்வை எம்என் குரேசி வடிவமைத்து ஒருங்கிணைத்தார். இந்தியாவின் முதலாவது விரிவான புவியீர்ப்பு வரைபடங்களை வெளியிடுவதில் உச்சத்தை எட்டிய தேசிய பிராந்திய ஈர்ப்பு வரைபட திட்டத்தையும் இவர் தொடங்கினார். 1983 ஆம் ஆண்டு முதல் 1989 ஆம் ஆண்டு வரை முகமது நசீப் குரேசி இந்திய அரசின் புவி அறிவியல் ஆலோசகராகப் பணியாற்றினார். இக்காலத்தில் ஐதராபாத்து தேசிய தொலை உணர்வு மையம், புதுதில்லியில் உள்ள நடுத்தர தூர வானிலை முன்னறிவிப்பு தேசிய மையம் போன்ற சில முக்கிய இந்திய அறிவியல் நிறுவனங்களை நிறுவ உதவினார்.  
இயற்கை வளங்களைச் சுரண்டுவது தொடர்பான தேசியத் தேவைகளை சிறப்பாகச் செய்ய இயற்கை வளங்கள் தரவு மேலாண்மை அமைப்பையும் குரேசி தொடங்கினார். 1989 ஆம் ஆண்டில் முனைவர் குரேசி அணிசேரா நாடுகள் மற்றும் பிற வளரும் நாடுகளின் அறிவியல் மற்றும் தொழில்நுட்ப மையத்தையும் திட்டமிட்டு நிறுவினார்.
# முகமது நசீப் குரேசி

## வெளியீடுகள்

1. MN Qureshy's research is synthesized in a book entitled *Geophysical Framework of India, Bangladesh and Pakistan*.  
2. M. N QURESHY, N. KRISHNA BRAHMAM, S. C GARDE and B. K MATHUR, *Gravity Anomalies and the Godavari Rift, India*;  
3. M. N. Qureshy and Waris E. K. Warsi, *A Bouguer anomaly map of India and its relation to broad tectonic elements of the sub-continent*  
4. M. N QURESHY, *Relation of gravity to elevation and rejuvenation of blocks in India*  
5.QURESHY, M.N. and IQBALLUDIN (1992) A review of geophysical constraints in modelling of the Gondwana crust in India.
Tcctonophysics, v.2 12, pp.&nbsp;14 1 - 1 5 1.
# மோர்வி இராச்சியம்

**மோர்வி இராச்சியம்** (**Morvi State**, also spelled as **Morvee State** or *'Morbi State*)', இந்திய விடுதலைக்கு முன்னர் பிரித்தானிய இந்தியாவில் இருந்த 562 சுதேச சமஸ்தானங்களில் ஒன்றாகும். இது தற்கால குஜராத் மாநிலத்தின் சௌராட்டிரா தீபகற்பத்தில் மோர்வி மாவட்டத்தின் பகுதிகளைக் கொண்டிருந்தது. 1931-ஆம் ஆண்டின் மக்கள் தொகை கணக்கெடுப்பின் படி, மோர்வி இராச்சியம் 627 சதுர கிலோ மீட்டர் பரப்பளவும், 42,602 மக்கள் தொகையும் கொண்டிருந்தது.
# மோர்வி இராச்சியம்

## வரலாறு

மோர்வி இராச்சியம் 1698-ஆம் ஆண்டில் கட்ச் பகுதியின் கன்யோஜி ராவாஜியால் நிறுவப்பட்டது. 1807-ஆம் ஆண்டில் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற மோர்வி இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக விளங்கினர். இது பம்பாய் மாகாணத்தின் கத்தியவார் முகமையின் கீழ் இருந்தது. 1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி 1948-இல் மோர்வி இராச்சியம் பம்பாய் மாகாணத்துடன் இணைக்கப்பட்டது. 1956-இல் மாநில மறுசீரமைப்புச் சட்டத்தின் படி, மோர்வி இராச்சியம் குஜராத் மாநிலத்தில் இணைக்கப்பட்டது.
# மோர்வி இராச்சியம்

## ஆட்சியாளர்கள்

மோர்வி ஆட்சியாளர்களை தாக்கூர் அல்லது மகாராஜாக்கள் என்பர்.
# மோர்வி இராச்சியம்

## ஆட்சியாளர்கள்

### ஆட்சியாளர்கள்

- 1698 - 1733 கட்ச்சின் கன்யோஜி ராவாஜி (இறப்பு. 1733)
- 1733 - 1739 அலியாஜி கன்யோஜி (இ. 1739)
- 1739 - 1764 முதலாம் ராவாஜி அலியாஜ (இ. 1764)
- 1764 - 1772 பச்சன் ஜி ராவாஜி (இ. 1772)
- 1772 - 1783 முதலாம் வாகாஜி ராவாஜி (இ. 1783)
- 1783 - 1790 ஹமிர்ஜி வாகாஜி (இ. 1790)
- 1790 - 1828 ஜெயஜி வாகாஜி (இ. 1828)
- 1828 - 1846 பிரிதிராஜ் ஜி ஜெயஜி (இ. 1846)
- 1846 - 17 பிப்ரவரி 1870 ராவாஜி இரண்டாம் பிரிதிராஜ் ஜி (பிறப்பு. 1828 - இறப்பு. 1870)
- 17 பிப்ரவரி 1870 – 11 சூலை 1922 வாகாஜி இரண்டாம் இராவாஜி (பி. 1858 - இ. 1922)
- 17 பிப்ரவரி 1870 - 1 சனவரி 1879 அரசப்பிரதிநிதி
- - சாம்பு பிரசாத் லக்சிலால்
- -ஜுஞ்சாபாய் சக்திதாஸ்
- 11 சூலை 1922 – 3 சூன் 1926 லக்திர்ஜி வாகாஜி (பி. 1876 - இ. 1957)
- 3 சூன் 1926 – 15 ஆகஸ்டு 1947 லக்தீரஜ் வாகாஜி
# மோர்வி இராச்சியம்

## இதனையும் காண்க

- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- தி இம்பீரியல் கெசட்டியர் ஆப் இந்தியா
- சுதேச சமஸ்தானங்களின் இணைப்பு ஒப்பந்தம்
# வாத்வான் இராச்சியம்

**வாத்வான் இராச்சியம்** (**Wadhwan state**), இந்திய விடுதலைக்கு முன்னர் பிரித்தானிய இந்தியாவில் இருந்த 562 சுதேச சமஸ்தானங்களில் ஒன்றாகும். இது தற்கால குஜராத் மாநிலத்தின் சௌராட்டிரா தீபகற்பத்தில் சுரேந்திரநகர் மாவட்டத்தின் பகுதிகளைக் கொண்டிருந்தது. 1931-ஆம் ஆண்டின் மக்கள் தொகை கணக்கெடுப்பின் படி, மோர்வி இராச்சியம் 627 சதுர கிலோ மீட்டர் பரப்பளவும், 42,602 மக்கள் தொகையும் கொண்டிருந்தது. இதன் தலைநகரம் **வாத்வான்** (சுரேந்திரநகர்) ஆகும்.
# வாத்வான் இராச்சியம்

## வரலாறு

வாத்வான் இராச்சியம் 1681-ஆம் ஆண்டில் பகத்சிங் உதய்சிங்ஜி நிறுவினார். 1807-ஆம் ஆண்டில் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற வாத்வான் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக விளங்கினர். இது பம்பாய் மாகாணத்தின் கத்தியவார் முகமையின் கீழ் இருந்தது. 1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி மோர்வி இராச்சியம் 1948-ஆம் ஆண்டு முதல் 1956-ஆம் ஆண்டு முடிய சௌராஷ்டிர மாநிலத்துடன் இணக்கப்பட்டது. மாநில மறுசீரமைப்புச் சட்டத்தின் படி, மோர்வி இராச்சியம் 1956-ஆம் ஆண்டில் நிறுவப்பட்ட குஜராத் மாநிலத்தில் இணைக்கப்பட்டது.
# வாத்வான் இராச்சியம்

## ஆட்சியாளர்கள்

வாத்வான் ஆட்சியாளர்கலை தாக்கூர் சாகிப் என்பர்.  
- 1681 – 1707 பகத்சிங் உதய்சிங்
- 1707 – 1739 அர்ஜுன் சிங் மாதவ சிங் (இ. 1739)
- 1739 – 1765 சபல் சிங் இரண்டாம் அர்ஜுன் சிங் (இ. 1765)
- 1765 – 1778 சந்திர சிங் சபல் சிங் (இ. 1778)
- 1778 – 1807 பிரிதிராஜ் சந்திர சிங்(இ. 1807)
- 1807 – 1827 ஜலம் சிங் பிரிதிராஜ் சிங் (இ. 1827)
- 1827 – 1875 ராய் சிங் ஜலம் சிங் (இ. 1875)
- 1875 – 5 மே 1885 தாஜிராஜ் சந்திர சிங் (பி. 1861 – இ. 1885)
- 20 மே 1885 – 25 மே 1910 பால்ச் சிங் சந்திர சிங் (பி. 1863 – இ. 1910)
- 25 மே 1910 – 22 பிப்ரவரி 1918 ஜஸ்வந்த் சிங் பெச்சர் சிங் (இ. 1918)
- 22 பிப்ரவரி 1918 – 1934 ஜோர்வர் சிங் ஜஸ்வந்த் சிங் (பி. 1899 – இ. 1934)
- 1934 – 15 ஆகஸ்டு 1947 சுரேந்திர சி ஜோர்வார் சிங் (பி. 1922 – இ. 1983)
# வாத்வான் இராச்சியம்

## இதனையும் காண்க

- துணைப்படைத் திட்டம்
- சுதேச சமஸ்தானம்
- சுதேச சமஸ்தானங்களின் இணைப்பு ஒப்பந்தம்
- இந்திய மன்னராட்சி அரசுகளின் பட்டியல்
- சௌராஷ்டிர மாநிலம்
- தி இம்பீரியல் கெசட்டியர் ஆப் இந்தியா
# லுசான் தேன்சிட்டு

**லுசான் தேன்சிட்டு** (*Luzon sunbird*) அல்லது **மலைத் தேன்சிட்டு** எனும் பறவை (*ஏதோபைகா ஜெப்ரியே*) என்பது நெக்டரினிடே குடும்பத்தில் உள்ள ஓர் சிற்றினமாகும். இது பிலிப்பீன்சில் மட்டும் காணப்படும் அகணிய உயிரியாகும்.  
இதன் இயற்கை வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும் .
# ராஜ்பிப்லா இராச்சியம்

of the Rajpipla royal family]]  
**இராஜ்பிப்லா இராச்சியம்** (**Rajpipla State**) 1947-இல் இந்திய விடுதலைக்கு முன்னர் பிரித்தானிய இந்தியாவில் இருந்த 562 சுதேச சமஸ்தானங்களில் ஒன்றாகும். இது தற்கால குஜராத் மாநிலத்தின் சௌராட்டிரா தீபகற்பத்தில் நர்மதா மாவட்டத்தின் பகுதிகளைக் கொண்டிருந்தது. இதன் தலைநகராக ராஜ்பிப்லா நகரம் விள்ங்கியது.  
1941-ஆம் ஆண்டின் மக்கள் தொகை கணக்கெடுப்பின் படி, இராஜ்பிப்லா இராச்சியம் 3929 சதுர கிலோ மீட்டர் பரப்பளவும், 2,49,032 மக்கள் தொகையும் கொண்டிருந்தது. நல்ல நீர் வளமும், நில வளமும் கொண்ட இராஜ்பிப்லா இராச்சியத்தின் மேற்கில் நர்மதா ஆறு மற்றும் தெற்கில் சாத்பூரா மலைத்தொடரில் தப்தி ஆறுகள் பாய்கிறது. மேலும் இந்த இராச்சியத்தில் இரத்தினக் கல் சுரங்கங்கள் உள்ளது. குஜராத்தில் பரடோ இராச்சியத்திற்குப் பின் இந்த இராஜ்பிப்லா இராச்சியமே செல்வச் செழிப்பு கொண்டிருந்தது.
# ராஜ்பிப்லா இராச்சியம்

## வரலாறு

1421-ஆம் ஆண்டில் இராஜ்பிப்லா இராச்சியத்தை நிறுவியவர் இராஜபுத்திர குலத்தின் கோகில் வம்சத்தவரான கோமல் சிங் ஆவார். பின் இந்த இராச்சியம் குஜராத் சுல்தானகம் மற்றும் முகலாயப் பேரரசின் கீழ் ஒரு சிற்றரசாக இருந்தது. அடுத்து மராத்தியப் பேரரசின் கீழ் சிற்றரசாக இருந்தது. 1807-ஆம் ஆண்டில் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற இராஜ்பிப்லா இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக விளங்கியது. இது பம்பாய் மாகாணத்தின் ரேவா கந்தா முகமையின் கீழ் செயல்பட்டது. 1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி இராஜ்பிப்லா இராச்சியம் 1948-ஆம் ஆண்டு முதல் 1956-ஆம் ஆண்டு முடிய சௌராஷ்டிர மாநிலத்துடன் இணக்கப்பட்டது. பின்னர் மொழிவார் மாநில மறுசீரமைப்புச் சட்டத்தின் படி, இராஜ்பிப்லா இராச்சியம், 1956-ஆம் ஆண்டில் நிறுவப்பட்ட குஜராத் மாநிலத்துடன் இணைக்கப்பட்டது.
# ராஜ்பிப்லா இராச்சியம்

## ஆட்சியாளர்கள்

- - 1421 கோமல் சிங் (இறப்பு.1421)
- 1421 - விஜய்பால் ஜி
- 1463 ஹரிசிங் (இ. 1463)
- 1463 - 1526 பீம்தேவ் (இ. 1526)
- 1526 - 1543 ராய் சிங் (இ. 1543)
- 1543 - கரண்பாஜி
- அபய்ராஜ் ஜி
- சுரன் சிங்
- பைரவ் சிங்
- 1583 - 1593 பிரிதிவிராஜ் (இ. 1593)
- 1593 - தீப் சிங்
- துர்க்சாஜி
- மொகராஜ் ஜி
- ராய்சால் ஜி
- சந்திர சிங்
- முதலாம் காம்பீர் சிங்
- சுபேர்ராஜ்
- ஜெய்சின்
- மல்ராஜ்
- சூர்மல்ஜி
- உதயகரண்
- சந்திரபாஜி
- 16.. – 1705 சத்திரசால்ஜி (இ. 1705)
- 1705 – 1715 முதலாம் வேரிசால் (இ. 1715)
- 1715 - 1730 ஜித் சிங் (இ. 1730)
- 1730 - 1754 கோமல் சிங் (இ. 1754)
- 1754 (6 மாதம்) தலில் சிங்
- 1754 - 1764 பிரதாப் சிங் (இ. 1764)
- 1764 - 1786 இராய் சிங் (இ. 1786)
- 1786 - 15 சனவரி 1803 அஜப் சிங் (பிறப்பு. 1750 - இ. 1803)
- 1793 – 15 சனவரி 1803 நகர் சிங் - அரசப்பிரதிநிதி (பி1780 - இ. 18..)
- 15 சனவரி 1803 – 10 மே 1810 ராம் சிங்ங் (இ. 1810)
- 10 மே 1810 - 9 ஆகஸ்டு 1821 நகர் சிங்
- 9 ஆகஸ்டு 1821 – 17 நவம்பர் 1860 இரண்டாம் வெரிசால் ஜி (பிறப்பு. 1808 - இறப்பு. 1868)
- 17 நவம்பர் 1860 – 10 சன்வரி 1897 இரண்டாம் காம்பீர் சிங் (பி. 1847 - இ. 1897)
- 1884 - 10 ச்னவரி 1897 பிரித்தானிய நிர்வாகம்
- -வில்லியம் ஆர்தர் சால்மோன் (சூலை 1884 - 1885)
- - எட்வர்டு வின்செண்ட் (1885-1886) (பி. 1841 - இ. 1903)
- - அலெக்சாந்தர் பிரான்சிஸ்
- - அலெக்சாந்தர் செவான் (நவம்பர் 1887 - 1894)
- - வில்லெட்டி பிட்கயர்ன் கென்னடி (அக்டோபர் 1894 - சூலை 1895)
- - பிரான்சிஸ் வில்லியம் சினெல் (ஆகஸ்டு 1895 - நவம்பர் 1897)
- 10 சனவரி 1897 – 26 செப்டம்பர் 1915 சத்திர சிங் (12 டிசம்பர் 1911 - )
- 26 செப்டம்பர் 1915 – 10 சூன் 1948 விஜய் சிங் (1 சனவரி 1925 - 1948)
# ராஜ்பிப்லா இராச்சியம்

## இதனையும் காண்க

- ரேவா கந்தா முகமை
- துணைப்படைத் திட்டம்
- சுதேச சமஸ்தானம்
- சுதேச சமஸ்தானங்களின் இணைப்பு ஒப்பந்தம்
- இந்திய மன்னராட்சி அரசுகளின் பட்டியல்
- தி இம்பீரியல் கெசட்டியர் ஆப் இந்தியா
# மிட்டிலீனியின் பிட்டகுசு

**பிட்டகஸ்** (*Pittacus* (; ; கி.மு. 640 – 568 ) என்பவர் பண்டைய மைட்டிலினிய இராணுவ தளபதி மற்றும் கிரேக்கத்தின் ஏழு ஞானிகளில் ஒருவர் .
# மிட்டிலீனியின் பிட்டகுசு

## வாழ்க்கை

பிட்டகசின் பூர்வீகம் மிட்டிலீனி ஆகும். இவர் ஐரேடியசின் என்பவரின் மகனாவார். இவர் மிட்டிலினியன் படையில் கட்டளையாளராக (ஜெனரல்) இருந்தார். இவர் தனது இராணுவத்துடன் ஏதேனியர்கள் மற்றும் அவர்களின் தளபதி பிரைனானுக்கு எதிரான போரில் வெற்றி பெற்றார். இந்த வெற்றியின் விளைவாக, மிட்டிலினியர்கள் பிட்டகசை மிகப் பெரிய மரியாதையுடன் நடத்தினார்கள் மேலும் இவரது கைகளில் உச்ச அதிகாரத்தை வழங்கினர். பத்து வருட ஆட்சிக்குப் பிறகு, இவர் தனது பதவியிலிருந்து விலகினார். நகரமும் அரசியலமைப்பும் நல்ல முறையில் கொண்டு வரப்பட்டது.  
ஏதெனியர்கள் மிட்டிலீனியிக்கு எதிராக சீஜியன் பகுதியைத் தாக்கவிருந்தபோது, பிட்டகஸ் அவர்களின் தளபதியை ஒண்டிக்கு ஒண்டியாக மோத சண்டைக்கு அழைத்தார். இவர்களின் சண்டையின் முடிவே போரின் முடிவாக தீர்மானிக்க முடிவானது. இதனால் அதிக இரத்தக்களரி தவிர்க்கப்படும் என்ற புரிதலுடன் இது ஏற்கபட்டது. சவால் நடந்த சண்டையில், தன் வாளால் ஏதேனியர்களின் தளபதியைக் கொன்றார். இதன் பின்னர் இவர் தனது நகர இராச்சியத்தின் ஆட்சியாளராகத் தேர்ந்தெடுக்கப்பட்டார். நகரை பத்து ஆண்டுகள் ஆட்சி செய்தார், அந்த நேரத்தில் இவர் கவிதைகளில் சட்டங்களை உருவாக்கினார், அதில் ஒன்று: "ஒரு நபர் குடிபோதையில் செய்யும் குற்றத்திற்கு இரண்டு மடங்கு தண்டனை கிடைக்கும், குற்றவாளி நிதானமாக இருந்தால் அது தகுதியானது." "நீங்கள் எதைச் செய்தாலும் அதைச் சிறப்பாகச் செய்யுங்கள்" என்பது அவரது சிறந்த குறிக்கோள்.  
பாலியானஸ் தனது வியூகங்களில் பிட்டகஸ் தனது கேடயத்தின் கீழ் ஒரு வலையை இரகசியமாக மறைத்து வைத்திருந்ததாக எழுதுகிறார். இவர் பிரைனானை வலையால் பிடித்து, கீழே இழுத்துச் சென்று கொன்றார். பாலியானசின் கூற்றுப்படி, பிட்டகசின் இந்த தந்திரம் கிளாடியேட்டர்களுக்கு இடையிலான சண்டைகளில் வலைகளைப் பயன்படுத்துவதற்கு வழிவகுத்தது.  
சில எழுத்தாளர்கள் இவருக்கு டைரேயஸ் என்ற மகன் இருந்ததாகக் குறிப்பிடுகின்றனர். இவரது மகன் கொல்லப்பட்டதாகவும், கொலைகாரனை பிட்டகஸ் முன் கொண்டுவந்தபோது, இவர் அந்த குற்றவாளியின் குற்றத்தை தள்ளுபடி செய்து, "பச்சாத்தாபத்தை விட மன்னிப்பதே சிறந்தது" என்றதாக தொன்மக்கதை கூறுகிறது. இந்த விஷயத்தைப் பற்றி, ஐராக்ளிட்டஸ் கிறிப்பிடுகையில், கொலைகாரனைத் தனது பிடியில் வைத்திருந்ததாகவும், பின்னர் அவரை விடுவித்து, "தண்டனையை விட மன்னிப்பதே மேல்" என்று கூறுகிறினார் என்றார்.  
இவர் நாற்பத்தி இரண்டாவது ஒலிம்பியாட் வரை செல்வாக்கோடு வளர்ந்தார். எழுபது ஆண்டுகளுக்கும் மேலாக வாழ்ந்த இவர், ஐம்பத்தி இரண்டாவது ஒலிம்பியாட்டின் (கிமு 568) மூன்றாவது ஆண்டில் இறந்தார்.
# மிட்டிலீனியின் பிட்டகுசு

## எழுத்துகள்

பிட்டகஸ் சட்டங்களைப் பற்றிய உரைநடைப் படைப்பையும், 600 வரிகள் கொண்ட ஒரு நேர்த்தியான கவிதையையும் எழுதியதாக பண்டைய சுதா கலைக்களஞ்சியம் கூறுகிறது. இவரின் இந்த படைப்புகளின் எந்த பகுதியும் தற்போது எஞ்சியில்லை..
# மிட்டிலீனியின் பிட்டகுசு

## சட்ட சீர்திருத்தம்

குடிபோதையில் செய்யும் குற்றங்களுக்கு இரு மடங்கு தண்டனை வழங்க வேண்டும் என்று பிட்டகஸ் ஒரு சட்டத்தை இயற்றினார். இது பெரும்பாலும் குடிபோதையில் வன்முறையில் ஈடுபடும் உயர்குடியினருக்கு எதிராக இயற்றப்பட்டது. இது, பொது மக்களால் பெரிதும் பாராட்டப்பட்டது.